**Sámi Ealáhussearvi**

Samisk næringsforbund**-**Saamen Yrittäjydistys

Org nr 988 448 729

Beavdegirji

Jahkečoahkkin dollui 25.06.2016 Fanasgiettis, Deanus. Čoahkkima gohččun lei sáddejuvvon buorre áiggis.

Čoahkima jođihii ovdaolmmoš Elle Ristiinna Saba. Lemet-Jon Ivvár fas doalai beavdegirjji. Veikko Guttorm, Lemet-Jon Ivvár ja Aimo Guttorm čállet beavdegirjái namaset.

Čoahkkima gohččun dohkkehuvvui, ja dán lágan áššelistu lei stivra ovddidan jahkečoahkkimii man čoahkkin dohkkehii:

01/2016 Jahkedieđáhus ja rehketdoallu 2015

02/2016 Cealkámušat

03/2016 Mearridit miellahttumávssu sturrodaga ja luohttámušolbmuide buhtadusa

04/2016 Válljemat

Dasto mannui áššelistu mielde čoahkkinmeannudeapmi.

ÁŠŠO 01/2016 JAHKEDIEĐÁHUS JA REHKETDOALLU 2015

Áššeovddideapmi:

Stivraovddiduvvon jahkedieđáhus ja rehketdoallu 2015 čájeha ahte searvi lea leamaš dán áigodagas čuovvovaš luohttámušolbmot:

Ovdaolmmoš/styreleder Elle Ristiinna Saba, Deatnu-Tana.

Stivralahttu Klemet Amund Eira, Kárášjohka-Karasjok.

Stivraláhttu Lemet-Jon Ivvár, Áváhki-Honningsvåg

Dárkkisteaddji/Revisor Trond Are Anti Deatnu-Tana.

Čálli/beaivválaš jođiheaddji Lemet-Jon Ivvár.

Stivrra doaibma

Stivrra lea doallan 3 čoahkkima ja meannudan 25 ášši. Váldoáššin leat leamaš árbediehtoguovddáša álggaheapmi, boazodoalu boraspireášši, man láhkái fitnodatlaš vuogádeapmi lea váikkuhan máilmmiviidosaččat ja máiddái sámis, Deanučázádaga badjelrájá bivdonjuolggadusaid ráhkadeapmi ja ekonomiija sátneduddjon. Sámedikki doaibmadoarjja lea doalahuvvon 75 000 kr. Sturro-sažžan. Searvi fidnii Sámedikkis ruhtadoarjaga 195 000 kr joatkkit ekonomiija sátneduddjoma. Suomabeallái lea leamaš searvvi doaimmat dán jagi vásihan smávit váttis-vuođaid, ja danin eat leat šat juksan doaibmadoarjgaga Suomabeale Sámedikkis € 1 000. Searvi lea jo nannudan oktavuođalaččaid Suoma beallái, ja doaivut mii fas juksagoahtit doppe ge fas doaibmadoarjaga.

Searvi maiddái bivdii Sámedikki bargat dan ala ahte 5-km rádjá lea vuos vuollánan FEFO-guolástanvuogádahkii. FEFO-doaibma muđuid ge gihčá sámi báikegottiid doaimmaid ektui, erenoamážit meahcásteami hárrái.

Báikegotteolbmot leat iežaset eatnamiid alde šaddamin leat amas guossin. Searvi lea oasálastán NSR seminaras ja barggus dasa ahte goit Sis-Finnmarkkus juksat opmotrievtti meahcceriggodaid badjel. Searvvi nunnošat leat maiddái bagadan giliolbmuid čuovvut Finnmárkku kommišuvnna barggu. Leat rávven váldit oktavuođa Tromssa universitehta sámefáganjunnošiin go álgá gáibá-dusaid ráhkkanahttit kommišuvdnii. Dán oktavuođas leat maiddái oasálastán meara-sámiid guolástanrivttiid. Dán oktavuođas ráhkadan čielggadeami mearasámiid bivddu birra.

Rehketdoallu

Jahkečoahkkin lea mearridan luohttámušolbmuide čuovvovaš buhtadusaid, mat leat vuos čálihuvvon vealgin muhto váldon fárrui rehketdollui: Stivraovda-olmmoš 750 nok, stivralahtuide 500 nok, ja lávdegottiidlahtuide 500 nok. Dát buhtadusaid sturrodagaid mearrida jahkečoahkkin, ja orrot leat menddo vuollin, ja stivra danin háliida ovddidit árvalusa jahkečoahkkimii dáid supmiid rievdadit, omd. ovdaolbmui juolludit 5 000 kr buhtadusa jahkái.

Doaibmajohtu lea dán áigodagas lassánan 225 200 kruvdnui. Mannan jagi lei johtu 92 100 nok. Beaivválaš jođiheaddjái lea stivra šiehttan bálkká 45 000 kr jahkái. Rehketdoallu čájeha badjebáza 10 778 nkr. Diibmá lei badjebáza 4 806 nkr. Miellahtturuhta bođii dál 20 200 nkr, doaibmadoarjja fas 75 000 nkr. Prošeaktasisaboahtu lei 195 000, mas lea guođahuvvon 65 800 kr. Miellahttumáksu lea leamaš 20 200 kr.

Báŋkkuin lea ruhta jagi loahpas 35 533 nkr. Iežaskapitála lea dán jahkái lassánan dan meari maid jagi badjebáza čájeha, ja lea oktiibuot 2015`s 67 590 kr.

Rehketdoallu lea dárkkistuvvon.

Mearrádusevttohus

1. Jahkečoahkkin dohkkeha ovddiduvvon jahkedieđáhusa ja rehketdoalu mas oidno ahte searvvi stivra lea dábálaččat doaibman ja das lea danin joatkkavejolašvuohta.
2. Stivraodvaolmmoš lea leamaš Elle Ristiinna Saba.
3. Rehketdoallu čájeha ahte searvvis lea leamaš ruhtajohtu 140 703 kr. Sámediggi juolludan doaibmaruđ 75 000 kr ja tearbmaprošektii 190 000 kr. Prošeavttas lea guođahuvvon oassi ruđas go ii leat vel loahpahuvvon.

Searvvis lea baŋkkus ruhta 35 533 kr ja guođaheapmi 65 823 kr. Iežaskapitála lea 67 590.

*Mearrádus:*

*Nugo evttohuvvon.*

ÁŠŠI 02/2016 CEALKÁMUŠAT

Áššeovddideapmi:

Deanučázádaga hárrái cealkámuša ollašuhttit vuosárgii ja loktet galggašii dán lágan prošeavttaid Sámediggái:

Mearrádus evttohus:

Deanučázádaga hárrái cealkámuša ollašuhttit vuosárgii ja loktet galggašii dán lágan prošeavttaid Sámediggái

*Mearrádus:*

*Nugo evttohuvvon.*

ÁŠŠI 03/2016 MEARRIDIT MIELLAHTTUMÁVSSU 2016 JA LUOHHÁ- MUŠOLBMUID BUHTADUSA

Áššeovddideapmi:

Miellahttumáksu lea dál 500 kr registrerejuvvon ealáhusdoalliide ja dábálaš miellahttu máksu fas 200 kr.

Luohttámušolbmuid buhtadus lea 750 kr ovdaolbmuid ja 500 kr fas stivra-mieallahtuide. Doaibmi ovdaolmmoš lea bivdán 5 000 kr jos son galggaš joatkkit.

Mearrádusevttohus:

1. Miellahttumáksu joatkkašuvvá registrerejuvvon ealáhusdoalliide 500 nkr jahkáid. Dábálaš miellahtuide fas 200 nkr jahkái.
2. Ovdaolbui luohttámušolbmuid buhtadus 5 000 nkr. Stivralahtuide fas 500 nkr jahkái.

 *Mearrádus:*

 *Nugo evttohuvvon.*

ÁŠŠI 04/2016 VÁLLJEMAT

 Áššeovddieapmi:

 Stivrras galget njuolggadusaid mielde 3 dahje 5 lahtu. Odne leat stivrras golbma lahtu: Elle R. Saba, ovdaolmmoš, stivralahttu Klemet Amund Eira ja Lemet-Jon Ivvár

 Klemet Amund Eira ii leat dadjat doaibman, ii váldde sms`ai iige vástit e- maillaid. Ođđa ferte danin su sadjái válljejuvvot. Katarina Pove lea molssaeaktu.Veikko Guttorm lea su sajis doaibman.

 Trond Are Anti lea searvvi dárkkisteaddji. Son lea dál gieldda sadjásaš gielddahoavda, fertešii su sadjái eará gávdnat.

 Mearrádus:

 *Stivra*

 *1. Elle Ristiinna Saba, ovdaolmmoš*

 *2. Katarina Pove, stivralahttu*

 *3. Veikko Guttorm, stivralahttu*

 *4. Lemet-Jon Ivvár, lahttu ja čálli*

 *Dárkkisteaddji: Aimo Guttorm.*

 Čoahkkin nogai tii 15,00

 Elle Ristiina Saba /s. Veikko Guttorm /s. Lemet-Jon Ivvár /s.